钦定古今图书集成/理学汇编/经籍典/第137卷 > 《柏舟五》
## 钦定古今图书集成/理学汇编/经籍典/第137卷 > 《柏舟五》

荆伐陈，陈西门坏，因其降民使修之。孔子过而不式，
子贡执辔而问曰：“礼过三人则下，二人则式。今陈之
修门者众矣，夫子不为式，何也？”孔子曰：“国亡而弗知，
不智也；知而不争，非忠也；亡而不死，非勇也。修门者
虽众，不能行一于此，吾故弗式也。《诗》曰：‘忧心悄悄，愠
于群小。小人成群，何足礼哉’？”